S'ajorna al diumenge 28 de novembre la V Carrera Solidària de la Infància a favor d'UNICEF
19 de novembre 2021

La V Carrera Solidària pels Drets de la Infància a favor d'UNICEF, que se celebrava este diumenge 21 de novembre, s'ajorna al pròxim diumenge 28 de novembre de 2021 a causa de la predicció meteorològica que preveu pluges per a tot el dia, amb un 85% de probabilitat. Esta activitat l'organitza la regidoria de Joventut i Infància de l'Ajuntament de Sagunt.

La carrera, tant la 5k com la 2'5k familiar està emmarcada en la celebració del dia Universal de la Infància. «**Amb ella pretenem gaudir en família d'un dia festiu i solidari, envoltat de múltiples activitats destinades a este efecte. Totes estes activitats, no es poden fer si tenim pluja, per este motiu hem decidit ajornar-lo, sentim les molèsties que puga produir este canvi de data**» han assenyalat des del departament de Joventut.

En cas que alguna persona no volguera continuar inscrita en la carrera a causa d'este canvi, es pot enviar un correu a la següent adreça joventut@aytosagunto.es abans del dimecres 24 de novembre, on se li explicarà el procediment a seguir.

Des de la regidoria de Joventut s'ha assenyalat que «**els que continuem apostant per esta carrera solidària a favor d'UNICEF ens veiem el dia 28 de novembre amb esperit esportiu, solidari i familiar**». El lliurament de dorsals serà el dissabte 27 de novembre en el Casal Jove de 17.00 a 20.00 hores.

![](/media/shkjlfgl/c_cartelunicef.jpg?width=566.9886363636364&height=850)

*   [](http://www.facebook.com/sharer.php?u=https://aytosagunto.es/va/actualitat/s-ajorna-al-diumenge-28-de-novembre-la-v-carrera-solidaria-de-la-infancia-a-favor-d-unicef/ "Facebook")
*   [](http://twitter.com/share?url=https://aytosagunto.es/va/actualitat/s-ajorna-al-diumenge-28-de-novembre-la-v-carrera-solidaria-de-la-infancia-a-favor-d-unicef/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/s-ajorna-al-diumenge-28-de-novembre-la-v-carrera-solidaria-de-la-infancia-a-favor-d-unicef/ "Linked In")
*   [](mailto:?body=https://aytosagunto.es/va/actualitat/s-ajorna-al-diumenge-28-de-novembre-la-v-carrera-solidaria-de-la-infancia-a-favor-d-unicef/)